Daisy a jej priatelia sa zúfalo snažia pripojiť k výprave, ktorá pátra po Daisinej mame a ostatných nezvestných botanikoch, a tak opúšťajú bezpečie čarovného Slezového hája. Počas nebezpečnej plavby po šírom mori ich však prenasledujú nemilosrdní Kostlivci. Ak chcú nepriateľov poraziť, budú potrebovať pomoc. Ich najväčšou nádejou je nájsť legendárne tajomné mesto, ktoré sa skrýva za morom a je stratené v čase. Čakajú ich nové objavy a pod vlnami sa prebúdza zvláštna rastlinná mágia. Daisy bude musieť preukázať nesmiernu odvahu a odhodlanie a zároveň dôverovať nečakanému novému priateľovi, ak chce zachrániť Divoríšu pred strašným osudom.